  

**NOLIKUMS 2025**

Smiltenē

**Keramiķa Jēkaba Drandas atcerei veltīts keramikas darbu konkurss “Ko tie tur ar tiem māliem!”**

Izdots saskaņā ar Valsts pārvaldes iekārtas likuma

72.panta pirmās daļas 2.punktu,

73.panta pirmā daļas 1.punktu

Keramiķis Jēkabs Dranda (10.04.1853.– 03.05.1915.) nāk no Smiltenes novada “Meža Drandām”. Jēkaba Drandas darbi 20. gadsimta sākumā bija paraugs visas Latvijas amatniekiem veidot nacionāli spilgtu un laikmetīgu lietišķo mākslu. Mākslinieka darbiem raksturīgas gaišas, priecīgas noskaņas, zemglazūras gleznojums ar krāsainiem toņmāliem - angobām. Darbi darināti pēc latviešu tradicionāliem podniecības paņēmieniem, tajos saskatāmi augu ornamenti un arī jūgendstila motīvi.

1906.gadā Starptautiskajā mākslas un mājrūpniecības izstādē Milānā meistara darinātajiem šķīvjiem tika piešķirta sudraba medaļa.

Šogad, atzīmējot keramiķa 172. dzimšanas dienu un novērtējot meistara atstāto mantojumu, jau trešo reizi organizējam keramikas darbu konkursu bērniem un jauniešiem.

2024. gadā konkursā piedalījās 115 audzēkņu darbi no 23 Latvijas mākslas skolām un jaunrades namiem. Šogad aicinām piedalīties gan tos, kas jau iepriekšējos gados iesūtīja darbus radošo darbu konkursam, gan arī tos, kas līdz šim vēl bija šaubījušies.

**I.Vispārīgie noteikumi**

1. Keramiķa Jēkaba Drandas atcerei veltītā keramikas darbu konkursa “Ko tie tur ar tiem māliem!” (turpmāk – konkurss) nolikums nosaka konkursa mērķi, uzdevumus, norises vietu, laiku, norises kārtību, vērtēšanas kritērijus un uzvarētāju apbalvošanas kārtību.
2. Konkursu organizē Smiltenes Mākslas skola sadarbībā ar Smiltenes novada pašvaldību un SIA “Raunas māls” (turpmāk – organizatori).
3. Konkursā piedalās bērni un jaunieši no profesionālās ievirzes izglītības programmām un interešu izglītības programmām.
4. Konkursa nolikums tiek publicēts LNKC mājaslapā.

**II. Konkursa mērķis un uzdevumi**

**5.Konkursa mērķis:** Veicināt mākslas skolu audzēkņu keramikas iemaņu tehnisko apguvi. Pētot J.Drandas atstāto mantojumu, veidot radošus keramikas dizaina darbus, izmantojot dažādas māla masas.

**6.Uzdevumi:**

6.1. Pētīt Jēkaba Drandas atstāto mantojumu;

6.2. Rosināt audzēkņu interesi par keramikas amatniecības tradīciju izzināšanu un saglabāšanu;

* 1. Sekmēt audzēkņu radošās domāšanas attīstību, pilnveidot keramikas prasmes un pašizteikšanos, apliecinot savu individualitāti;
  2. Veidot pieredzes apmaiņu starp mākslas skolām, gūstot pozitīvas emocijas un stiprināt savstarpēju radošo sadarbību.

**III. Konkursa laiks un norises vieta**

1. Konkurss norisinās **no 2025.gada 15. janvāra** (nolikuma izsūtīšana) **līdz 2025.gada 19. maijam** (darbu saņemšana) **Smiltenes Mākslas skolā**, Vaļņu ielā 2, Smiltenē.
2. Darbu vērtēšana un izstādes atklāšanas pasākums **22.05.2025.** **pl.13:00** **"Raunas ceplī", SIA "Raunas māls"**, Ķieģeļceplis, Raunas pagastā, Smiltenes novadā, LV-4131
3. Konkursam iesūtīto darbu izstāde norisināsies no **22.05.2025. līdz 19.09.2025**. **“Raunas ceplī”.**
4. **Godalgoto darbu autoru apbalvošana izstādes noslēguma pasākumā 19.09.2025. pl.13.00 "Raunas ceplī", SIA "Raunas māls"**, Ķieģeļceplis, Raunas pagastā, Smiltenes novadā, LV-4131

**IV. Konkursa dalībnieki**

1. Konkursā piedalās bērni un jaunieši no profesionālās ievirzes izglītības programmām un interešu izglītības programmām.
2. Konkursā piedalās bērni un jaunieši četrās vecuma grupās:
   * 6-8 gadi;
   * 9-11 gadi;
   * 12-14 gadi;
   * 15-16 gadi

**V. Konkursa tēma un darbu iesniegšanas kārtība**

**Konkursa tēma: “Latvijas Rudens”**

**12. Konkursa darbu formāts un tehnikas:**

* 1. Konkursam iesniegt **mālā darinātus šķīvjus**, kuru lielums, sākot no 24cm diametrā;
  2. Darbus var rotāt virsglazūras apgleznošanas tehnikā, zemglazūras apgleznošanas tehnikā, rotāt ar krāsainām angobām, izmantot iespiedrakstu vai veidot reljefu raksta zīmējumu;
  3. Šķīvja aizmugurē gatavotajai pēdai (māla “desiņai”), izveidot 2 caurumiņus, darba eksponēšanas iespējai pie sienas;
  4. Vērtēšanai tiek pieņemti tikai autoru oriģināldarbi;
  5. Konkursam iesniegtajiem darbiem jābūt pievienotam pieteikumam (pielikums Nr.1);
  6. Konkursam iesniegto darbu vizītkartes tiek noformētas saskaņā ar nolikuma pielikumu Nr.2;
  7. Vizītkarte tiek pielīmēta darbam otrā pusē.

1. **Iesniedzamo darbu skaits:**
   1. Individuāli var iesniegt vienu darbu;
   2. Izglītības iestāde var iesniegt ne vairāk kā 3 darbus katrā vecuma grupā.
2. **Konkursa darbu nosūtīšana:**
   1. Darbi jānosūta līdz 2025. gada 19. maijam;
   2. Konkursa darbus var iesniegt personiski Smiltenes Mākslas skolā, Vaļņu ielā 2, Smiltenē;
   3. Konkursa darbus var sūtīt, izmantojot dažādu paku skapju servisa pakalpojumus: DPD pakomātu (Paku Skapis Centrs Smiltene, Baznīcas laukums 24729 SMILTENE); Venipak Pickup punktu (SC Centrs Venipak pakomāts,Baznīcas laukums 2, Smiltene) vai Omniva pakomātu (Smiltenes T/C Centrs pakomāts, Baznīcas laukums 2, Smiltene, pakomāta indekss -9955), kā arī izmantojot Latvijas pasta pakalpojumus.
   4. Sūtot ar pakomātu, kā saņēmēju norādīt: **Astrīda Ķemere, t. 29122758**

**VI. Konkursa darbu vērtēšanas kritēriji un apbalvošanas kārtība**

**15. Vērtēšanas kritēriji:**

15.1. Darba atbilstība nolikuma tēmai un nosacījumiem;

15.2. Darba kompozicionālais risinājums;

15.3. Darba idejas oriģinalitāte;

15.4. Darba izpildījuma tehniskā kvalitāte.

**16. Vērtēšanas un apbalvošanas kārtība:**

* 1. Konkursam iesūtītos darbus vērtē neatkarīga žūrijas komisija, kuras sastāvā ir profesionāli mākslinieki – keramiķi;
  2. Žūrijas komisiju apstiprina konkursa rīkotāji;
  3. Konkursa žūrijas pieņemtie lēmumi ir galīgi un neapstrīdami;
  4. Konkursā, katrā vecuma grupā, žūrija nosaka konkursa laureātus - 1., 2., 3. vietas ieguvējus un piešķir atzinības rakstus. Pārējie konkursa dalībnieki saņems pateicības par piedalīšanos;
  5. Konkursa darbus vērtē arī Smiltenes Mākslas skolas audzēkņu žūrija, piešķirot simpātiju balvu;
  6. Smiltenes Mākslas skola informē izglītības iestādes par rezultātiem elektroniski pēc darbu izvērtēšanas – pēc 22.05.2025. Informācija būs pieejama arī Smiltenes Mākslas skolas Facebook vietnē;
  7. Laureātu apbalvošana notiek izstādes noslēguma pasākumā – **19.09.2025. pl.13:00** **“Raunas ceplī”** (ja pasākuma norises laiks mainās, informācija tiks paziņota dalībniekiem). Piešķirtos, bet nesaņemtos diplomus, atzinības rakstus un pateicības tiks nosūtītas elektroniski. Par nesaņemtajām balvām konkursa organizators vienosies individuāli;
  8. Izstādes noslēgumā būs iespēja piedalīties ekskursijā pa “Raunas cepli”, to iepriekš piesakot konkursa rīkotājiem.

**VII. Autortiesības**

1. Piesakot darbu konkursam, dalībnieks vienlaicīgi apliecina, ka konkursam iesniegtais darbs ir autora oriģināldarbs – tas nav pārkopēts no citu autoru iepriekš radītiem darbiem. Dalībnieks apliecina, ka saturs nepārkāpj trešo personu tiesības.
2. Piesakot darbu konkursam, dalībnieks bez atlīdzības piešķir konkursa organizatoriem tiesības darbu izstādīt izstādēs, izmantot konkursa publicitātei, tajā skaitā interneta vidē un izdales materiālos.
3. Konkursa dalībniekam saglabājas autora personiskās autortiesības, tai skaitā tiesības uz vārdu, kā arī īpašuma tiesības uz darbu. Konkursa organizatoriem, izmantojot konkursa darbu jebkurā formā, konkursa dalībnieka vārds tiks minēts.

**VIII. Citi noteikumi**

1. Visiem konkursa dalībniekiem apbalvošanas pasākuma norises laikā un vietā jāievēro konkursa organizatoru izvirzītās un šajā nolikumā minētās prasības.
2. Par konkursa dalībnieku veselības stāvokli konkursa apbalvošanas norises vietā, kā arī nokļūšanu uz un no minētajiem pasākumiem, ir atbildīgs pedagogs.
3. Konkursa organizatori nodrošina Fizisko personu datu aizsardzības likuma prasības, kā arī ievēro Ministru kabineta 2009.gada 24.novembra noteikumos Nr.1388 “Kārtība, kādā nodrošināma izglītojamo drošība izglītības iestādēs un to organizētajos pasākumos” noteiktās prasības.
4. Konkursa organizatoriem ir tiesības, konkursa laureātu apbalvošanas pasākuma laikā, fotografēt vai filmēt pasākuma dalībniekus, fotogrāfijas un audiovizuālais materiāls var tikt publiskots nekomerciālām vajadzībām.
5. Pēc izstādes noslēguma – **19.09.2025.**, konkursam iesūtītos darbus varēs saņemt tanī pat dienā **"Raunas ceplī", SIA "Raunas māls".**
6. Izstādes noslēgumā nepaņemtie darbi tiks nogādāti Smiltenes Mākslas skolā, Vaļņu ielā 2, Smiltenē un uzglabāti līdz **31.12.2025.**
7. Nepaņemtie darbi tiks ziedoti labdarībai, atbalstot bērnus ar invaliditāti.

**Kontaktinformācija:**

Smiltenes Mākslas skola

Vaļņu iela 2, Smiltene, Smiltenes novads LV-4729

Tālr. 64774666

Konkursa koordinatore:

Astrīda Ķemere

E-pasts: [makslasskola@smiltenesnovads.lv](mailto:makslasskola@smiltenesnovads.lv)

Tālr. +371 29122758

Smiltenes Mākslas skolas direktore *Vineta Balode*

Pielikums Nr.1

**Keramiķa Jēkaba Drandas atcerei veltīts keramikas darbu konkurss**

**“Ko tie tur ar tiem māliem!” 2025**

**Konkursa tēma: “Latvijas rudens”**

**Skola** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontakttālrunis, e\_pasts**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PIETEIKUMA VEIDLAPA

|  |  |  |  |  |
| --- | --- | --- | --- | --- |
| Nr.  p.k. | Autora vārds, uzvārds | Vecums | Darba nosaukums | Pedagoga vārds, uzvārds, tālrunis |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Pielikums Nr.2

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |

|  |  |
| --- | --- |
| Autora vārds, uzvārds |  |
| Vecums |  |
| Darba nosaukums |  |
| Izglītības iestāde |  |